ກອງປະຊຸມສຸດຍອດ ອາເມລິກາ - ລັດເຊຍ ອາດຈະດຳເນີນກ່ອນເວລາຈັດຕັ້ງການເລືອກຕັ້ງປະທານາທິບໍດີ ອາເມລິກາ
ບັນດາເຈົ້າໜ້າທີ່ອຳນາດການປົກຄອງ ປະທານາທິບໍດີ Donald Trump ພວມຊັ່ງຊາບັນດາການເລືອກເຟັ້ນກ່ຽວກັບວັນເວລາ ແລະ ສະຖານທີ່ດຳເນີນການພົບປະ, ລວມມີຄວາມອາດສາມາດໃນເດືອນກັນຍາ ຈະມາເຖິງຢູ່ນິວຢອກ
ທ່ານ Donald Trump ປະທານາທິບໍດີ ອາເມລິກາ ພົບປະກັບທ່ານ Vladimir Putin ປະທານາທິບໍດີ ລັດເຊຍ ຢູ່ Helsinki (ພາບ: Reuters)
ວັນທີ 16 ສິງຫາ, ສຳນັກຂ່າວສານ NBC ຂອງອາເມລິກາ ໄດ້ຄັດສະເໜີ 4 ແຫຼ່ງຂ່າວທີ່ຢັ້ງຢືນວ່າ ທ່ານ Donald Trump ປະທານາທິບໍດີ ອາເມລິກາ ໄດ້ເວົ້າກັບບັນດາຜູ້ຊ່ວຍວຽກກ່ຽວກັບເຈດຈຳນົງຈັດຕັ້ງການພົບປະໂດຍກົງກັບທ່ານ Vladimir Putin ປະທານາທິບໍດີ ລັດເຊຍ ກ່ອນເວລາຈັດຕັ້ງການເລືອກຕັ້ງ ປະທານາທິບໍດີ ອາເມລິກາ ທີ່ຄາດວ່າຈະດຳເນີນໃນເດືອນພະຈິກຈະມາເຖິງ.
ບັນດາເຈົ້າໜ້າທີ່ອຳນາດການປົກຄອງ ປະທານາທິບໍດີ Donald Trump ພວມຊັ່ງຊາບັນດາການເລືອກເຟັ້ນກ່ຽວກັບວັນເວລາ ແລະ ສະຖານທີ່ດຳເນີນການພົບປະ, ລວມມີຄວາມອາດສາມາດໃນເດືອນກັນຍາ ຈະມາເຖິງຢູ່ນິວຢອກ. ເປົ້າໝາຍຂອງການພົວພັນແມ່ນເພື່ອໃຫ້ການນຳສອງທ່ານປະກາດວິວັດທະນາການມຸ່ງໄປສູ່ຂໍ້ຕົກລົງວ່າດ້ວຍການຄວບຄຸມອາວຸດນິວເຄຼຍ ສະບັບໃໝ່, ໃນສະພາບການສົນທິສັນຍາຫຼຸດຜ່ອນອາວຸດບຸກໂຈມຕີຍຸດທະສາດສະບັບໃໝ່ (NEW START) ຈະໝົດອາຍຸໃນປີໜ້າ.
ປັດຈຸບັນ, ລັດເຊຍຍັງບໍ່ທັນມີຄຳເຫັນກ່ຽວກັບຂໍ້ມູນຂ່າວນີ້.
(ແຫຼ່ງຄັດຈາກ VOV)